Кугарня (газет)

Кугарня () – Йошкар-Олаште олыкмарий йылме дене савыкталтше самырык-влаклан газет. Марий Эл Республикысе Олык Ипай лӱмеш Кугыжаныш самырыктукым премийын лауреатше (2010).Молодым талантам вручены знаки лауреатов. Редакций Савыктыш пӧртыштӧ. 

 Газет нерген
 Негызлыше – Марий Эл Республикын Тӱвыра, савыктыш да калык паша шотышто министерствыже.
 Лукталташ тӱҥалын – 1991 ийын сӱрем тылзын 5-ше кечынже кугарня кечын. 
 Лукталтеш – арнялан 1 гана. 
 Тиражше – 4700 экземпляр.

 Кузе шочын 
Колымшо курымын индешлымше ийлаште вашталтыш пагыт лийын: перестройко, гласность,
демократий шӱлыш озаланен. Саде у саман калыклан варажым ятыр нелылыкым
конден. Лач тиде пуламыр саман дене пайдаланен, самырык литератор-влакын
«У вий» ушемышт 1930-шо ийлаште репрессий саман тӱҥалме дене петыралтше
самырык-влакын газетыштым угыч лукташ тӱҥалаш ойым пидын. 

Такшым эше 1985 ийыштак саде самырык ушемын активистше-влакын вуйыштышт тыгай газетым лукташ тӱҥалме нерген шонымаш шочын. Студент ден марий интеллигенцийын
самырык да чолга еҥже-влак у газетым почаш кӱлмӧ шотышто кидпалым погаш
калыкыш тутыш лектын коштыныт. Варажым Москошко, тыгак республикысе тӱрлӧ
кӱшыл кабинетлаш, вуйым савен, ик гана веле огыл пурен-лектеденыт. Тудо
жапыште саде суапле шонымашым илышыш шыҥдараш неле лийын.
Пошкырт кундем Мишкан район Тӧҥгак ялышет лудшо-влак дене вашлиймаш. 1992 ий.

1991 ий. Тунам пӱтынь эл мучко вуйлатыше орган-влак Коммунист партий деч ойырлаш тӱҥалыныт. Марий республикыштат сӱрет тугаяк лийын: Верховный Совет ден Коммунист партий реском кундемыште лектын шогышо газет-влакым шке коклаштышт пайленыт. Тыге Верховный Совет рушла савыкталтше «Республика» ден марла лектын шогышо «Марий коммуным» шке шулдыр йымакыже налын. А РСФСР Компартий Марий рескомлан рушла лекше «Марийская правда» газет веле логалын. Тудлан тунам марла лекше изданият кӱлын. Тидлан кӧра «Кугарня» газетлан шочашыже йӧн лектын. Жапым шуйкалыде, Компартий Марий реском у газетым лукташ тӱҥалме нерген пунчалым луктын. Тӱҥ редакторлан Александр Абдуловым пеҥгыдемденыт. А 5 июльышто, кугарня кечын, «Кугарня» газетын икымше номерже калык деке миен шуын. 

 Тӱҥ редактор-влак 
 Абдулов, Александр Саликович (1991 – 1994)
 Алексеев И.И. (1994 – 1997)
 Козлов, Владимир Никифорович (1997 – 1998)
 Соловьев, Юрий Ильич (1998 – 2001)
 Иванов, Сергей Иванович (2001 – 2002)
 Семёова, Лидия Васильевна (2002 – 2003)
 Петров, Эрик Алексеевич (2003 – 2004)
 Петров, Александр Алексеевич (2004 – 2010) 
 Матвеев, Михаил Иванович (2010 – 2015)
 Иманаев, Эдуард Аркадьевич (2015 – 2021)
Аптулаев, Владимир Васильевич (2021 – 2021)
Степанова, Ирина Вильевна (2021 – кызыт марте)

 Таче 
Тачысе кечылан «Кугарня» газет редакцийыште 13 еҥ пашам ышта. Коллектив самырык.  

Газетым Марий Элыште веле огыл, тыгак Пошкырт, Киров, Одо, Татарстан, Урал кундемлаште изижат-кугужат уло кумылын лудын шогат. Тылеч посна «Кугарням» электрон йӧн денат лудаш лиеш. 

Газет самырык-влакын йодмыштым шукташак тырша: лаштыклаштыже кугезе йӱлам арален кодымо шотышто ятыр материалым савыкта, кушкын толшо самырык тукымын илыш ончалтышыжым вияҥдаш полша да Шочмо элым, марий кундемым утыр йӧраташ таратен шога.

 Кылвер 
«Кугарня» газетын сайтше.

 Тугак ончо 
 Марий Эл (газет)
 Ямде лий (газет)
 Марий Эл Радио

 Важ-влак 

Категорий:Калык коклаште увер шарыме йӧн-влак
Категорий:Марла савыкталтше газет-влак
Категорий:Марий Элысе газет-влак